Iktatószám: T/16-2/2025.

**Jegyzőkönyv**

**Készült**: A Térségfejlesztési Bizottság 2025. március 27-i, a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ívek szerint

**2. A magyar építészetről szóló törvény és annak hatásai az építésigazgatásban.**

**Jakab Sándor:** A Térségfejlesztési Bizottság folytatja a munkáját. A második napirendi pont a magyar építészetről szóló törvényt érinti, az előterjesztés egy határozati javaslatot tartalmaz. Kérdezi a Térségfejlesztési Bizottság tagjait, hogy van –e valakinek kérdése, hozzászólása.

**Papp Gábor:** Kéri, hogy Lengl Zoltán főépítész úr szóban egészítse ki az előterjesztést.

**Lengl Zoltán:** Köszönti a bizottság tagjait, csak egy kis kiegészítést tenne az írásos anyaghoz. Az építészetről szóló törvény 27 év után újította meg a korábbi szabályozást. A minőségi építészetet helyezi előtérbe az épített és a természet környezeti elemeinek megőrzés mellett. A törvény általi cél a főépítészek szerepének az erősítése, ez nagyon fontos feladat. Ebben a vármegye települési önkormányzatainak lenne feladata, és számítana is a munkájukra úgy, hogy lesz az önkormányzatoknál egy olyan szakember, akinél településképet, vagy arculatot érintő feladatok jelentkeznek, ők segíthetnék a főépítészek munkáját. A megküldött adatszolgáltatások alapján még nincs teljes lefedettségben a vármegye. Kéri a bizottság tagjait, hogy az önkormányzatokat segítve, velük együttműködve találjanak olyan helyi szakembert, akikkel jól és hatékonyan tudnak együtt dolgozni, a Kormányhivatal minden stratégiai és koncepcionális segítséget meg fog adni a feladatellátáshoz úgy, hogy a helyi sajátosságok ki tudjanak domborodni. Ez a következő időszak egyik fontos tennivalója. Köszöni a figyelmet.

**Jakab Sándor:** Köszöni a kiegészítést és a helyzet ismertetését. Kérdezi a bizottság tagjaitól, hogy van-e valakinek kérdése, hozzászólása. Amennyiben nincs, úgy szavazásra bocsátja a napirendi pontot.

**10/2025. (III.27.) TB számú határozat**

*A Zala Vármegyei Közgyűlés Térségfejlesztési Bizottsága „A magyar építészetről szóló törvény és annak hatásai az építésigazgatásban.” című napirendet 4 igen szavazattal egyhangúan elfogadta.*

**3. A Szolgáltatási Út Térkép és a Vármegyei Esélyteremtő Paktum módosításának elfogadása.**

**Jakab Sándor:** A következő napirendi pontot tárgyaljuk. Kérdezi a bizottság tagjait, hogy az írásos anyaggal kapcsolatban van –e valakinek kérdése, vagy hozzászólása. Amennyiben nincs, úgy a napirendi pontot szavazásra bocsátja.

**11/2025. (III.27.) TB számú határozat**

*A Zala Vármegyei Közgyűlés Térségfejlesztési Bizottsága „A Szolgáltatási Út Térkép és a Vármegyei Esélyteremtő Paktum módosításának elfogadása.” című napirendet 4 igen szavazattal egyhangúan elfogadta.*

**4. Csatlakozás az „Európa építése helyi képviselőkkel” című projekthez.**

**Jakab Sándor:** A negyedik napirendi pontot Ruzsics Milán képviselő úr terjesztette a Bizottság és a Közgyűlés elé. Átnézte és átolvasta az előterjesztést. Sok változást nem lát benne az eddigiekhez képest, mint ami eddig is a vármegyei Közgyűlés feladatai közé tartozott. Ő ebben a kérdésben tartózkodna, de megvárja a Közgyűlés döntését. Kérdezi a bizottság tagjait, hogy van –e valakinek kérdése, hozzászólása.

**Papp Gábor:** Úgy látja, hogy ebben a rendszerben a megye képviselve van.

**Jakab Sándor:** Ő sem látja indokoltnak a változtatást. További kérdés és hozzászólás hiányában szavazásra bocsátja a napirendi pontot. Kéri a Térségfejlesztési Bizottság tagjait, hogy szavazzanak.

**12/2025. (III.27.) TB számú határozat**

*A Zala Vármegyei Közgyűlés Térségfejlesztési Bizottsága „Csatlakozás az „Európa építése helyi képviselőkkel” című projekthez.” előterjesztést 1 nem szavazattal és 3 fő tartózkodása mellett elutasította.*

**Jakab Sándor:** A Térségfejlesztési Bizottsági részéről a munkát befejezték. Köszöni a Térségfejlesztési Bizottság munkáját, az ülést berekeszti.

K.m.f.

Jakab Sándor Papp Gábor

a Térségfejlesztési Bizottság elnöke a Térségfejlesztési Bizottság tagja